pythainlp/thai-wiki-dataset-v4 huggingface dataset:
จำนวนอดิศัย

ในทางคณิตศาสตร์นั้น จำนวนอดิศัย  คือ จำนวนอตรรกยะที่ไม่ใช่จำนวนเชิงพีชคณิต ซึ่งหมายถึงจำนวนที่ไม่ใช่ราก (คำตอบ) ของสมการพหุนาม
<math>a_n x^n + a_{n-1} x^{n-1}+ \cdots + a_1 x^1 + a_0 = 0</math>
โดย "n" ≥ 1 และสัมประสิทธิ์ <math>a_j</math> เป็นจำนวนเต็ม (หรือจำนวนตรรกยะ ซึ่งให้ความหมายเดียวกัน เนื่องจากเราสามารถคูณสัมประสิทธิ์ทั้งหมดด้วยตัวคูณร่วมน้อย เพื่อให้สัมประสิทธิ์ทั้งหมดกลายเป็นจำนวนเต็ม) ซึ่งไม่เท่ากับศูนย์อย่างน้อยหนึ่งตัว
สมบัติ.
จำนวนอดิศัยไม่สามารถนับได้.
ตามหลักทฤษฎีเซต เซตของจำนวนเชิงพีชคณิตทั้งหมดนั้น "สามารถนับได้" (สามารถสร้างฟังก์ชันหนึ่งต่อหนึ่งทั่วถึง ระหว่างเซตของจำนวนนับและจำนวนเชิงพีชคณิตได้) ในขณะที่เซตของจำนวนจริงทั้งหมด "ไม่สามารถนับได้" (ไม่สามารถสร้างฟังก์ชันหนึ่งต่อหนึ่งทั่วถึง จากเซตของจำนวนนับไปยังจำนวนจริงได้) ดังนั้นเซตของจำนวนอดิศัยทั้งหมดนั้นจึง "ไม่สามารถนับได้" 
ในมุมมองดังกล่าว เราสามารถกล่าวได้ว่า "จำนวนอดิศัยทั้งหมดมีมากกว่าจำนวนเชิงพีชคณิต" อย่างไรก็ตาม ในปัจจุบันนั้นมีจำนวนอดิศัยเพียงไม่กี่กลุ่มเท่านั้นที่เรารู้จัก (ในทำนองเดียวกันกับปัญหาที่ไม่สามารถคำนวณได้ในทฤษฎีการคำนวณได้) โดยทั่วไป การพิสูจน์ว่าจำนวนหนึ่ง ๆ เป็นจำนวนอดิศัยนั้น "ยากอย่างยิ่ง" อย่างไรก็ตามคุณสมบัติของจำนวนปกติอาจจะช่วยในการระบุจำนวนอดิศัยจากจำนวนอื่นๆ ได้
ประวัติการค้นพบจำนวนอดิศัย.
จำนวนอดิศัยตัวแรกถูกค้นพบโดย Joseph Liouville ในปี ค.ศ. 1844 จึงมีชื่อเรียกว่าค่าคงที่ Liouville 
จำนวนอดิศัยที่สำคัญ.
จำนวนอดิศัยอื่น ๆ ที่เรารู้จักมีดังต่อไปนี้:
ความสำคัญของจำนวนอดิศัย.
การค้นพบจำนวนอดิศัย สามารถนำไปใช้พิสูจน์ความ "เป็นไปไม่ได้" ในการแก้ปัญหาของคณิตศาสตร์กรีกโบราณหลายข้อที่เกี่ยวกับ การสร้างรูปด้วยไม้บรรทัดและวงเวียน เช่น การสร้างสี่เหลี่ยมจตุรัสจากวงกลม ซึ่งเป็นไปไม่ได้เนื่องจาก π เป็นจำนวนอดิศัย ในขณะที่การสร้างรูปด้วยไม้บรรทัดและวงเวียน สามารถสร้างได้แต่รูปที่มีความยาวในขอบเขตของจำนวนเชิงพีชคณิตเท่านั้น
ฟังก์ชันต่อเนื่อง

ในทางคณิตศาสตร์ ฟังก์ชันต่อเนื่อง  คือฟังก์ชันที่ถ้าตัวแปรต้นมีค่าเปลี่ยนแปลงไปเพียงเล็กน้อย ผลลัพธ์ก็จะมีค่าเปลี่ยนแปลงไปเพียงเล็กน้อยด้วยเช่นกัน เราเรียกฟังก์ชันที่การเปลี่ยนแปลงไปเพียงเล็กน้อยของค่าของตัวแปรต้นทำให้เกิดการก้าวกระโดดของผลลัพธ์ของฟังก์ชันว่า ฟังก์ชันไม่ต่อเนื่อง (discontinuous function)
ตัวอย่างเช่น ให้ฟังก์ชัน <math>h (t) </math> เป็นฟังก์ชันที่ส่งเวลา <math>t</math> ไปยังความสูงของต้นไม้ที่เวลานั้น เราได้ว่าฟังก์ชันนี้เป็นฟังก์ชันต่อเนื่อง อีกตัวอย่างของฟังก์ชันต่อเนื่องคือ ฟังก์ชัน <math>T (x) </math> ที่ส่งความสูง <math>x</math> ไปยังอุณหภูมิ ณ จุดที่มีความสูง <math>x</math> เหนือจุดพิกัดทางภูมิศาสตร์จุดหนึ่ง ในทางกลับกัน ถ้า <math>M (t) </math> เป็นฟังก์ชันที่ส่งเวลา <math>t</math> ไปยังจำนวนเงินที่อยู่ในบัญชีธนาคาร เราได้ว่า <math>M</math> ไม่ใช่ฟังก์ชันต่อเนื่องเนื่องจากผลลัพธ์ของฟังก์ชันมีการเปลี่ยนแปลงแบบก้าวกระโดดเมื่อมีการฝากเงินหรือถอนเงินเข้าหรือออกจากบัญชี
ในคณิตศาสตร์แขนงต่าง ๆ นั้นแนวคิดของความต่อเนื่องถูกดัดแปลงให้มีความเหมาะสมกับคณิตศาสตร์แขนงนั้น ๆ การดัดแปลงที่พบได้บ่อยที่สุดมีอยู่ในวิชาทอพอโลยี ซึ่งท่านสามารถหาข้อมูลเพิ่งเติมได้ในบทความเรื่อง ความต่อเนื่อง (ทอพอโลยี) อนึ่ง ในทฤษฎีอันดับโดยเฉพาะในทฤษฎีโดเมน นิยามของความต่อเนื่องที่ใช้คือความต่อเนื่องของสก็อตซึ่งเป็นนิยามที่สร้างขึ้นจากความต่อเนื่องที่ถูกอธิบายในบทความนี้อีกทีหนึ่ง
ฟังก์ชันค่าจริงต่อเนื่อง.
สมมติว่า <math>f</math> เป็นฟังก์ชันที่ส่งช่วงช่วงหนึ่งของจำนวนจริงไปยังจำนวนจริง ดังเช่นฟังก์ชัน <math>h</math>, <math>T</math>, และ <math>M</math> ข้างต้น ฟังก์ชันเหล่านี้สามารถเขียนแทนด้วยกราฟของฟังก์ชันบนระนาบคาร์ทีเซียน เราอาจกล่าวโดยหยาบ ๆ ว่าฟังก์ชัน <math>f</math> เป็นฟังก์ชันต่อเนื่องถ้ากราฟของฟังก์ชันเป็นเส้นที่ไม่มีจุดแหว่งหรือการก้าวกระโดด กล่าวคือ เราสามารถเขียนกราฟได้โดยไม่ต้องยกปากกา
ถ้าจะกล่าวให้รัดกุมตามหลักคณิตศาสตร์แล้ว เรากล่าวว่าฟังก์ชัน <math>f</math> "ต่อเนื่อง" ที่จุด <math>c</math> ถ้าเงื่อนไขทั้งสองข้อต่อไปนี้เป็นจริง
เรากล่าวว่าฟังก์ชัน <math>f</math> ฟังก์ชันต่อเนื่องทุกที่ หรือเรียกย่อ ๆ ว่า ฟังก์ชันต่อเนื่อง ถ้า <math>f</math> ต่อเนื่องที่ทุกจุดในโดเมนของมัน
ฟังก์ชันต่อเนื่องระหว่างปริภูมิเชิงทอพอโลยี.
นิยามของฟังก์ชันต่อเนื่องสามารถขยายให้กว้างขึ้น เพื่อให้ครอบคลุมฟังก์ชันระหว่างปริภูมิทอพอโลยี ได้ดังนี้:
จะเรียกฟังก์ชัน <math>f\colon X \to Y</math> ว่าเป็นฟังก์ชันต่อเนื่อง ก็ต่อเมื่อ สำหรับทุกเซตเปิด <math>V\subseteq Y </math> แล้วบุพภาพ
<math>f^{-1}(V) = \left \{ x \in X \colon f(x)\in V \right \} </math> 
จะเป็นเซตเปิดด้วย
อนึ่ง สามารถพิสูจน์ได้ว่าในปริภูมิยุคลิด นิยามข้างต้นและนิยามเอปไซลอน-เดลตาเหมือนกันทุกประการ จากนิยามนี้ทำให้นักคณิตศาสตร์ทราบแก่นที่แท้จริงของความต่อเนื่องคือ การนิยามเซตเปิดในระบบนั่นเอง ไม่ใช่ฟังก์ชันระยะทางดังที่เคยเข้าใจมา
กฎยกกำลัง

ในแคลคูลัส สูตร หรือ กฎยกกำลัง (อังกฤษ: power rule) ใช้เพื่อหาอนุพันธ์ฟังก์ชันในรูป <math>f(x) = x^r</math> เมื่อใดก็ตามที่ <math>r</math> เป็นจำนวนจริง เนื่องจากการหาอนุพันธ์เป็นการดำเนินการเชิงเส้นบนปริภูมิของฟังก์ชันหาอนุพันธ์ได้ พหุนามจึงสามารถหาอนุพันธ์ได้โดยใช้กฎนี้ กฎยกกำลังรองรับอนุกรมเทย์เลอร์เนื่องจากเชื่อมโยงอนุกรมกำลังกับอนุพันธ์ของฟังก์ชัน
ประพจน์ของกฎยกกำลัง.
ให้ <math>f</math> เป็นฟังก์ชันที่สอดคล้องกับ <math>f(x)=x^r</math> สำหรับทุก <math>x</math> ที่ <math>r \in \mathbb{R}</math> แล้ว
<math display="block">f'(x) = rx^{r-1} \, </math>
กฎยกกำลังของการปริพันธ์กล่าวว่า
<math display="block">\int\! x^r \, dx=\frac{x^{r+1}}{r+1}+C</math>
สำหรับจำนวนจริงใด ๆ <math>r \neq -1</math> กฎดังกล่าวสามารถหาได้โดยการย้อนกลับกฎยกกำลัฃสำหรับอนุพันธ์ ในสมการนี้ C เป็นค่าคงตัวใด ๆ
บทพิสูจน์.
พิสูจน์โดยใช้การหาอนุพันธ์โดยปริยาย.
เป็นวิธีวางนัยทั่วไปตรง ๆ ของกฎยกกำลังไปยังเลขยกกำลังตรรกยะ ใช้การหาอนุพันธ์โดยปริยาย
ให้ <math> y=x^r=x^{p/q}</math> เมื่อ <math>p, q \in \mathbb{Z}</math> ทำให้ <math>r \in \mathbb{Q}</math>
แล้ว
<math>y^q=x^p</math>
อนุพันธ์ทั้งสองข้างของสมการในส่วน <math>x</math>
<math>qy^{q-1}\cdot\frac{dy}{dx} = px^{p-1}</math>
แก้หา <math>\frac{dy}{dx}</math>
<math>\frac{dy}{dx} = \frac{px^{p-1}}{qy^{q-1}}</math>
เนื่องาก <math>y=x^{p/q}</math>
<math>\frac d{dx}x^{p/q} = \frac{px^{p-1}}{qx^{p-p/q}}</math>
ใช้สมบัติของเลขยกกำลัง
<math>\frac d{dx}x^{p/q} = \frac{p}{q}x^{p-1}x^{-p+p/q} = \frac{p}{q}x^{p/q-1} </math>
ให่้ <math>r=\frac{p}{q}</math> สามารถสรุปได้ว่า <math>\frac d{dx}x^r = rx^{r-1}</math> เมื่อ <math>r</math> เป็นจำนวนตรรกยะ
การนำไปใช้กับพหุนาม.
พหุนามอาจเป็นฟังก์ชันที่ง่ายที่สุดในการทำแคลคูลัส อนุพันธ์ และปริพันธ์เป็นไปตามกฎต่อไปนี้
<math>\frac{\mathrm{d}}{\mathrm{d}x} \sum^n_{k=0} a_k x^k = \sum^n_{k=0} ka_kx^{k-1}</math> 
<math>\int \sum^n_{k=0} a_k x^k\;\mathrm{d}x= \sum^n_{k=0} \frac{a_k x^{k+1}}{k+1} + c</math> 
ดังนั้นอนุพันธ์ของ <math>x^{100}</math> ก็คือ <math>100x^{99}</math> และปริพันธ์ของ <math>x^{100}</math> คือ <math>\frac{x^{101}}{101}+c</math>
บทพิสูจน์.
เนื่องจากการหาอนุพันธ์เป็น การแปลงเชิงเส้น จะได้
<math>\frac{\mathrm{d}}{\mathrm{d}x}\left(\sum_{r=0}^n a_r x^r \right) =
\sum_{r=0}^n \frac{\mathrm{d}\left(a_r x^r\right)}{\mathrm{d}x} =
\sum_{r=0}^n a_r \frac{\mathrm{d}\left(x^r\right)}{\mathrm{d}x}</math>
ดังนั้นจะต้องหา <math>\frac{\mathrm{d}\left(x^r\right)}{\mathrm{d}x}</math> สำหรับ จำนวนธรรมชาติ <math>r</math> ใด ๆ ซึ่งมีการพิสูจน์โดยอุปนัย โดยใช้ กฎผลคูณ ซึ่งขึ้นอยู่กับกรณีที่ <math>r=1</math> เท่านั้น
<math>\frac{\mathrm{d}}{\mathrm{d}x} \left(ax^k\right) = akx^{k-1}</math> 
นัยทั่วไป.
เป็นจริงทุกค่า k ที่ xk มีความหมาย หรือ ทุกค่า k ที่เป็นจำนวนตรรกยะที่ xk มีการนิยามไว้
นัยทั่วไปนี้ก็เป็นจริงสำหรับการหาปริพันธ์ของพหุนามเช่นเดียวกัน
ถ้ามีพหุนามที่ตัวคูณไม่ใช่จำนวนจริงหรือจำนวนเชิงซ้อน (เช่น อาจเป็น จำนวนเต็ม หรือตัวเลขมอดุโลของจำนวนเฉพาะ) ก็สามารถนิยามอนุพันธ์จากความสัมพันธ์ข้างบน
สังคมศาสตร์

สังคมศาสตร์  เป็นหมวดหมู่สำคัญของสาขาทางวิชาการที่เกี่ยวข้องกับสังคมและความสัมพันธ์ระหว่างปัจเจกภายในสังคม สังคมศาสตร์ประกอบด้วยหลายแขนงในสาขาวิชา สาขาทางสังคมศาสตร์ประกอบด้วย การสื่อสารศึกษา จิตวิทยา นิติศาสตร์ โบราณคดี ประวัติศาสตร์ ภาษาศาสตร์ ภูมิศาสตร์มนุษย์ มานุษยวิทยา รัฐศาสตร์ เศรษฐศาสตร์ สังคมวิทยา สาธารณสุข และสาขาอื่น ๆ ที่เกี่ยวข้อง นิยามของสังคมศาสตร์ในบางช่วงเวลาถูกใช้ในการอ้างเฉพาะถึงสาขาทางสังคมวิทยาหรือคำดั้งเดิมคือ "ศาสตร์แห่งสังคม" ซึ่งเริ่มใช้ในศตวรรษที่ 19 สำหรับรายละเอียดเพิ่มเติมของสาขาย่อยในสังคมศาสตร์ดูเพิ่มที่เติมที่โครงร่างสังคมศาสตร์
นักสังคมศาสตร์เชิงปฏิฐานนิยมใช้ระเบียบวิธีที่ใกล้เคียงกับวิทยาศาสตร์ธรรมชาติเป็นเครื่องมือในการทำความเข้าใจเกี่ยวกับสังคม และกำหนดนิยามของศาสตร์ภายใต้การรับรู้สมัยใหม่อย่างเคร่งครัด ตรงกันข้ามกับนักสังคมศาสตร์ที่คัดค้านปฏิฐานนิยมอาจใช้การวิพากษ์สังคมหรือตีความเชิงสัญลักษณ์แทนการสร้างทฤษฎีเชิงประจักษ์ที่เป็นเท็จได้และทำให้มีมุมมองของศาสตร์ที่กว้างขึ้น ในการปฏิบัติทางวิชาการสมัยใหม่นักวิจัยมักใช้แนวคิดสรรผสานโดยใช้ระเบียบวิธีหลายวิธี (ตัวอย่างเช่นการมีทั้งการวิจัยเชิงปริมาณและคุณภาพ) นิยามของ "การวิจัยทางสังคมศาสตร์" ยังได้รับความเป็นเอกเทศจากผู้ที่เกี่ยวข้องเนื่องจากมีความหลากหลายของสาขาวิชาในการแบ่งปันจุดมุ่งหมายและวิธีการในการวิจัย
แขนงวิชา.
แขนงวิชาหลักในสาขาสังคมศาสตร์ประกอบด้วย
สังคมศาสตร์ในประเทศไทย.
สถานะของสังคมศาสตร์และมนุษยศาสตร์ในวงการอุดมศึกษาไทยปัจจุบันค่อนข้างถูกละเลยความสำคัญ สาขาวิชาทางด้านสังคมศาสตร์และมนุษยศาสตร์ในสถาบันอุดมศึกษาบางแห่งถูกลดสถานะลง หรือได้รับความสนใจจากนิสิตนักศึกษาน้อยลง เนื่องจากเป็นแขนงวิชาที่ถูกมองว่าไม่ตอบสนองโดยตรงต่อต่อความต้องการของตลาดแรงงานและภาคธุรกิจ และการนโยบายการพัฒนาประเทศที่มุ่งเน้นแต่ความสำคัญของสาขาวิทยาศาสตร์และเทคโนโลยี
28 มีนาคม

วันที่ 28 มีนาคม เป็นวันที่ 87 ของปี (วันที่ 88 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 278 วันในปีนั้น
วันเกิด.
• พ.ศ. 2255 (ค.ศ. 1712) - จักรพรรดินีเซี่ยวเสียนฉุน พระอัครมเหสีใน จักรพรรดิเฉียนหลง (สวรรคต 8 เมษายน พ.ศ. 2291)
วิทยาศาสตร์ธรรมชาติ

วิทยาศาสตร์ธรรมชาติ (อังกฤษ: natural science) หมายถึงกลุ่มของสาขาวิชาทางวิทยาศาสตร์ที่ศึกษาเกี่ยวกับปรากฏการณ์ทางธรรมชาติ อย่างไรก็ตามการจัดให้สาขาใดสาขาหนึ่งอยู่ในวิทยาศาสตร์ธรรมชาตินั้น ขึ้นอยู่กับทั้งข้อตกลงในอดีตและความหมายสาขาในปัจจุบัน
ตามธรรมเนียมดั้งเดิม ความหมายของวิทยาศาสตร์ธรรมชาติ คือสาขาที่ศึกษาเกี่ยวกับโลกและสรรพสิ่งรอบๆ ตัว (ที่เรียกว่าธรรมชาติ) ในมุมมองทางกายภาพ วิทยาศาสตร์ธรรมชาติเป็นพื้นฐานให้กับวิทยาศาสตร์ประยุกต์ เมื่อพิจารณารวมกันแล้ววิทยาศาสตร์ธรรมชาติและวิทยาศาสตร์ประยุกต์แตกต่างจากทั้งสังคมศาสตร์ และมนุษยศาสตร์ เทววิทยา หรือศิลปะ ส่วนวิชาคณิตศาสตร์นั้นไม่ถูกจัดให้เป็นวิทยาศาสตร์ธรรมชาติ แต่ได้สร้างเครื่องมือและแนวทางที่ใช้ในวิทยาศาสตร์ธรรมชาติ วิทยาศาสตร์ธรรมชาติมีเป้าหมายเพื่ออธิบายการทำงานของโลกด้วยกระบวนการธรรมชาติ แทนที่จะใช้คำอธิบายที่มีรากฐานมาจากสิ่งศักดิ์สิทธิ์ คำว่าวิทยาศาสตร์ธรรมชาติยังถูกใช้เพื่อแยกแยะ "วิทยาศาสตร์" ที่เป็นสาขาวิชาที่ทำการศึกษาด้วยระเบียบวิธีทางวิทยาศาสตร์ ออกจากปรัชญาธรรมชาติ
ควบคู่ไปกับการความหมายแบบดั้งเดิม ปัจจุบันคำว่า "วิทยาศาสตร์ธรรมชาติ" ถูกใช้ในความหมายใกล้เคียงกับความหมายตามรูปศัพท์มากขึ้น ในความหมายนี้ "วิทยาศาสตร์ธรรมชาติ" จะถูกใช้แทนคำว่าวิทยาศาสตร์ชีวภาพซึ่งสนใจกระบวนการทางชีวภาพ ในลักษณะที่แตกต่างจากวิทยาศาสตร์กายภาพที่พิจารณากฎเกณฑ์พื้นฐานของธรรมชาติทางฟิสิกส์และเคมี
ภาษาอุซเบก

ภาษาอุซเบก (/) เป็นภาษากลุ่มเตอร์กิกที่พูดโดยชาวอุซเบกในประเทศอุซเบกิสถานและพื้นที่อื่น ๆ ในเอเชียกลาง ภาษาที่ใกล้เคียงที่สุดในเชิงคำและไวยากรณ์คือภาษาอุยกูร์ ส่วนภาษาเปอร์เซียและภาษารัสเซียได้มีอิทธิพลสำคัญต่อภาษาอุซเบก
ภาษาอุซเบกเป็นภาษาราชการของประเทศอุซเบกิสถาน และมีคนพูดเป็นภาษาแม่ประมาณ 18.5 ล้านคน ภาษาอุซเบกก่อน พ.ศ. 2535 เขียนด้วยอักษรซีริลลิก แต่ในปัจจุบันมีการใช้อักษรละตินเขียนในประเทศอุซเบกิสถาน ส่วนชาวจีนที่พูดภาษาอุซเบกใช้อักษรอาหรับเขียน
อิทธิพลของศาสนาอิสลามรวมถึงภาษาอาหรับแสดงชัดเจนในภาษาอุซเบก รวมถึงอิทธิพลของภาษารัสเซียในช่วงที่ประเทศอุซเบกิสถานอยู่ภายใต้การยึดครองของจักรวรรดิรัสเซียและสหภาพโซเวียต คำภาษาอาหรับส่วนใหญ่ผ่านเข้ามายังภาษาอุซเบกผ่านทางภาษาเปอร์เซีย
ภาษาอุซเบกแบ่งเป็นภาษาย่อย ๆ จำนวนมาก ซึ่งมีความแตกต่างอย่างมากระหว่างภูมิภาค อย่างไรก็ดี มีภาษาย่อยที่เข้าใจกันทั่วไป ซึ่งใช้ในสื่อมวลชนและในสิ่งตีพิมพ์ส่วนใหญ่ นักภาษาศาสตร์บางคนถือว่าภาษาที่พูดในประเทศอัฟกานิสถานตอนเหนือโดยชาวอุซเบกพื้นเมือง เป็นภาษาย่อยของภาษาอุซเบก
ในเดือนกุมภาพันธ์ พ.ศ. 2564 รัฐบาลอุซเบกิสถานได้ประกาศว่าอุซเบกิสถานวางแผนที่จะเปลี่ยนระบบการเขียนภาษาอุซเบกจากอักษรซีริลลิกเป็นอักษรละตินโดยสมบูรณ์ภายในวันที่ 1 มกราคม พ.ศ. 2566 กำหนดเวลาที่คล้ายกันได้รับการขยายหลายครั้ง
ข้อความคาดการณ์จำนวนเฉพาะคู่แฝด

ข้อความคาดการณ์จำนวนเฉพาะคู่  เป็นปัญหาที่โด่งดังในทฤษฎีจำนวนในเรื่องจำนวนเฉพาะ ซึ่งกล่าวว่า "มีจำนวนเฉพาะ <math>p</math> ซึ่ง <math>p+2</math> เป็นจำนวนเฉพาะด้วย อยู่ไม่จำกัด"
เรียกจำนวนเฉพาะสองตัวดังกล่าวว่า จำนวนเฉพาะคู่แฝด มีการวิจัยข้อความคาดการณ์นี้โดยนักทฤษฎีจำนวน และนักคณิตศาสตร์จำนวนมากก็คิดว่าข้อความคาดการณ์นี้เป็นจริง อาศัยจากหลักฐานทางจำนวนและความน่าจะเป็นการกระจายตัวของจำนวนเฉพาะ
จริงเมื่อpเป็นจำนวนเฉพาะ และ เนื่องจากจำนวนเฉพาะมีเป็นอนันต์ ดังนั้น ถูก
ข้อความคาดการณ์ของก็อลท์บัค

ในคณิตศาสตร์ ข้อความคาดการณ์ของก็อลท์บัค  เป็นหนึ่งในปัญหาที่ยังแก้ไม่ได้ที่เก่าแก่ที่สุดในทฤษฎีจำนวนและในคณิตศาสตร์ ซึ่งกล่าวว่า
ทุกจำนวนคู่ที่มากกว่า <math>2</math> สามารถเขียนอยู่ในรูปผลบวกของจำนวนเฉพาะสองจำนวนได้ และจำนวนคี่ที่มากกว่า <math>7</math> เขียนในรูปการบวกกันของจำนวนเฉพาะที่เป็นจำนวนคี่สามจำนวนได้
ตัวอย่างเช่น
 <math>4=2+2</math>
 <math>6=3+3</math>
<math>8=3+5</math>
<math>10=3+7=5+5</math>
<math>12=5+7</math>
<math>14=3+11=7+7</math>
ฯลฯ
แคนเบอร์รา

แคนเบอร์รา  เป็นเมืองหลวงของเครือรัฐออสเตรเลีย มีประชากรประมาณ 473,855 คน(ข้อมูลเมื่อมิถุนายน 2567) โดยแคนเบอร์ราเป็นเมืองที่ใหญ่เป็นอันดับที่ 8 ของเครือรัฐออสเตรเลีย และนับว่าเป็นเมืองที่ใหญ่ที่สุดในออสเตรเลียที่ไม่ติดต่อกับชายฝั่งทะเล แคนเบอร์ราตั้งอยู่ที่ตอนเหนือของออสเตรเลียน แคปิตอล เทอร์ริทอรี (Australian Capital Territory, มณฑลนครหลวงของออสเตรเลีย) มีระยะทางห่างจากเมืองซิดนีย์ทางทิศตะวันตกเฉียงใต้ 170 ไมล์(280 กิโลเมตร) และห่างจากเมืองเมลเบิร์น 410 ไมล์(660 กิโลเมตร) โดยคนท้องที่มักรู้จักกันในชื่อ "แคนเบอร์รัน"(อังกฤษ: Canberran) แม้ว่าคำว่าแคนเบอร์ร่าจะเป็นชื่อที่ใช้อย่างเป็นทางการ และยังเป็นที่ตั้งของหน่วยงานราชการหลายหน่วยงาน
แคนเบอร์ราได้รับเลือกเป็นที่ตั้งของเมืองหลวงประจำออสเตรเลียเมื่อ พ.ศ. 2451 เป็นข้อตกลงระหว่างซิดนีย์และเมลเบิร์น แคนเบอร์ราต่างจากเมืองอื่น ๆ ในออสเตรเลียตรงที่เป็นเมืองที่มีการจัดผังเมืองไว้ล่วงหน้า (planned city) ที่มีการสร้างด้วยวัตถุประสงค์เฉพาะ หลังจากที่มีการประกวดนานาชาติเพื่อหาการออกแบบเมืองแล้ว ได้มีการเลือกการออกแบบของ วอลเตอร์ เบอร์ลีย์ กริฟฟิน  สถาปนิกจากชิคาโก  และเริ่มก่อสร้างเมื่อ พ.ศ. 2456 ผังเมืองได้รับอิทธิพลจาก และได้รวมถึงพื้นที่ธรรมชาติพอสมควร ทำให้แคนเบอร์ราได้รับฉายาว่า "bush capital" ถึงแม้ว่าการเติบโตและการพัฒนาแคนเบอร์รา มีอุปสรรคจากสงครามโลกทั้ง 2 ครั้ง รวมถึงเศรษฐกิจตกต่ำ  แคนเบอร์ราได้กลายเป็นเมืองที่เฟื่องฟูหลังสงครามโลกครั้งที่ 2
ในฐานะที่เป็นที่ตั้งของรัฐบาลออสเตรเลีย แคนเบอร์ราเป็นที่ตั้งของรัฐสภา  , ศาลสูงสุดของออสเตรเลีย  และกระทรวงต่าง ๆ ของรัฐบาล นอกจากนี้ แคนเบอร์รายังเป็นที่ตั้งของสถาบันทางสังคมและวัฒนธรรมที่มีความสำคัญระดับชาติหลายแห่ง รัฐบาลกลางมีส่วนมากที่สุดของผลิตภัณฑ์มวลรวมของรัฐ และเป็นนายจ้างที่ใหญ่ที่สุดในแคนเบอร์รา แคนเบอร์ราเป็นจุดหมายที่นิยมของนักท่องเที่ยวในประเทศและต่างชาติ
อัตราหมุนเวียนของลูกหนี้

อัตราหมุนเวียนของลูกหนี้ คือ จำนวนครั้งที่กิจการสามารถเก็บเงินจากการขายเชื่อได้ คำนวณโดยยอดขายเชื่อสุทธิหารด้วยลูกหนี้การค้าเฉลี่ย โดยที่ลูกหนี้การค้าเฉลี่ย คือลูกหนี้การค้าต้นงวดบวกลูกหนี้การค้าปลายงวดหารด้วย 2 หากอัตราหมุนเวียนของลูกหนี้สูงหมายความว่ากิจการสามารถเก็บเงินจากการขายเชื่อได้เร็ว แต่หากอัตรานี้สูงเกินไปอาจหมายถึงกิจการเข้มงวดในการให้เครดิตกับลูกค้ามากเกินไปทำให้เสียเปรียบในการแข่งขัน ดังนั้นการนำอัตราส่วนนี้ไปเปรียบเทียบกับกิจการอื่น จึงควรดูนโยบายการให้เครดิตแก่ลูกหนี้ของกิจการด้วย
สูตรการคำนวณ.
 "อัตราหมุนเวียนของลูกหนี้ = ยอดขายเชื่อสุทธิ / ลูกหนี้เฉลี่ย"
โดยที่ ลูกหนี้เฉลี่ยคำนวณได้จาก :
 "ลูกหนี้เฉลี่ย = (ลูกหนี้ต้นงวด + ลูกหนี้ปลายงวด) / 2"
อย่างไรก็ตามโดยทั่วไปกิจการจะไม่เปิดเผยยอดขายเชื่อสุทธิในงบการเงิน ในทางปฏิบัติเราจึงใช้ยอดขายสุทธิเป็นตัวตั้งแทน ดังนั้น
 "อัตราหมุนเวียนของลูกหนี้ = ยอดขายสุทธิ / ลูกหนี้เฉลี่ย"
พระเจ้าทันใจ

พระเจ้าทันใจ หมายถึงพระพุทธรูปที่สามารถสร้างเสร็จภายใน 1 วัน พุทธศาสนิกชนจึงเชื่อว่ามีพระพุทธานุภาพ ที่จะสามารถบันดาลให้เกิดโชคลาภ และความสมปรารถนาได้ทันอกทันใจเมื่ออธิษฐานขอพร"
วัดพระเจ้าทันใจ.
วัดพระเจ้าทันใจ เป็นวัดสำคัญทางภาคเหนือ นิยมสร้างพระพุทธรูปที่เรียกว่า "“พระเจ้าทันใจ”" ซึ่งหมายถึง พระพุทธรูปที่ใช้เวลาสร้างได้สำเร็จภายใน 1 วัน กล่าวคือ จะเริ่มพิธีตั้งแต่หลังหกทุ่มเป็นต้นไป จนสามารถสร้างองค์พระได้สำเร็จก่อนพระอาทิตย์ตกดิน (ก่อนเวลา 18.00 น.) ของวันถัดไป ถ้าสร้างไม่เสร็จถือเป็นพระพุทธรูปธรรมดาทั่วไป และสามารถทำพิธีพุทธาภิเษกได้ในเย็นอีกวันหนึ่ง ทั้งนี้เนื่องจากการสร้างพระพุทธรูปนั้น มักจะมีขั้นตอน และพิธีกรรมที่ละเอียดซับซ้อน การสร้างพระพุทธรูป และสามารถทำพิธีพุทธาภิเษกได้สำเร็จภายใน 1 วัน จึงถือว่าเป็นเรื่องมหัศจรรย์ จึงเชื่อกันว่าเป็นเพราะพระพุทธานุภาพ และอานุภาพแห่งเทพยดาที่บันดาลให้พิธีกรรมสำเร็จโดยปราศจากอุปสรรค ดังนั้นพุทธศาสนิกชนจึงถือว่าพระเจ้าทันใจเป็นพระพุทธรูปที่จะบันดาลความสำเร็จให้แก่ผู้อธิษฐานขอพรได้อย่างทันอกทันใจ
การสร้างพระเจ้าทันใจนั้น มีลักษณะที่แปลกกว่าการสร้างพระพุทธรูปอื่น ๆ กล่าวคือจะมีการบรรจุหัวใจพระเจ้า คล้ายกับหัวใจของมนุษย์ ตลอดจนการบรรจุวัตถุมงคลสิ่งของมีค่าไว้ในองค์พระพุทธรูปด้วย และในช่วงระยะเวลาที่กำลังปั้น จะต้องมีการเจริญพระพุทธมนต์ของพระสงฆ์ตลอดทั้งคืนจนสว่างด้วย
โดยทั่วไปพระเจ้าทันใจนิยมสร้างเป็นพระพุทธรูปปางมารวิชัย แต่วัดที่มีการสร้างพระเจ้าทันใจที่มีพระพุทธลักษณะต่างจากที่อื่นคือ วัดพระบรมธาตุหริภุญไชย ที่องค์พระเจ้าทันใจมีลักษณะเป็นพระพุทธรูปประทับยืน พระหัตถ์ทั้งสองวางซ้อนกันอยู่เบื้องหน้า
ว่านหางช้าง

ว่านหางช้าง (ชื่อวิทยาศาสตร์: "Iris domestica") เป็นพืชล้มลุกอายุหลายปีในวงศ์ มีลำต้นใต้ดินและรากมาก ใบเดี่ยว ออกหนาแน่นที่โคนต้น ใบส่วนบนมักมีขนาดเล็ก แผ่นใบรูปดาบ โคนเป็นกาบ ดอกออกเป็นช่อ ดอกด้านนอกสีเหลือง ขอบกลีบและด้านในสีส้ม มีประสีแดงเข้ม ผลมีสามพู เปลือกบาง แก่แล้วแตกเป็นสามซีก เมล็ดสีดำ ผิวเป็นมัน 
เป็นไม้ประดับ ใช้เป็นยาขับลม ขับเสมหะ ใบใช้ต้มเป็นยาระบาย แก้ระดูพิการ ใบ ดอก ต้น และราก มีฤทธิ์แก้คุณไสย พืชที่ใกล้เคียงกับว่านหางช้างคือว่านดาบนารายณ์ โดยว่านหางช้างมีดอกและใบเล็กกว่า และว่านดาบนารายณ์ไม่มีฤทธิ์เป็นยา 
ชื่อพ้อง.
ชื่อพ้องของว่านหางช้าง ได้แก่ "Epidendrum domesticum" L., "Vanilla domestica" (L.) Druce, "Belamcanda punctata" Moench, "Gemmingia chinensis" (L.) Kuntze, "Ixia chinensis" L., "Morea chinensis", and "Pardanthus chinensis" Ker Gawl.)
การกระจาย.
พืชชนิดนี้เป็นพืชถิ่นในเอเชียตะวันออกและมีการนำไปปลูกในพื้นที่กึ่งเขตร้อนและบริเวณที่มีภูมิอากาศแบบอบอุ่นทั่วโลก 
การใช้งาน.
ว่านหางช้างเป็นพืชประดับทั่วไปที่ใช้ในสวนส่วนบุคคลและสาธารณะ สวนสัตว์ และที่จัดแสดงดอกไม้ ดอกของมันให้น้ำหวานและเกสรแก่แมลงและนก และมีการนำพืชชนิดนี้ในแพทย์แผนโบราณ
สแมป

" สำหรับความหมายอื่นของ SMAP ดูที่ Simple Mail Access Protocol"
SMAP กลุ่มศิลปินจากค่าย Johnny's Entertainment ที่ได้รับความนิยมมามากกว่า 25 ปี มีผลงานทางวงการบันเทิงมากมาย และได้รับรางวัลจากผลงานเหล่านั้นอีกมากเช่นกัน โดยเฉพาะอย่างยิ่ง คิมุระ ทาคุยะ สมาชิกที่ได้รับความนิยมมากที่สุด และยิ่งไปกว่านั้นในปี 2013 SMAP ได้ถูกจัดอันดับศิลปินไอดอลที่ยอดขายรวมตั้งแต่เดบิวต์ทั้งซิงเกิล อัลบั้มและDVDได้มากที่สุดเป็นอันดับ 1 ของประเทศญี่ปุ่นอีกด้วย
ในวันที่ 14 สิงหาคม ทาง Johnny's Entertainment ซึ่งเป็นต้นสังกัดได้มีการยืนยันว่า SMAP จะมีการยุติการทำกิจกรรมในนามวงลงในวันที่ 31 ธันวาคม ค.ศ.2016 
ประวัติ.
SMAP เป็นคำที่ย่อมากจาก "Sports Music Assemble People" โดยคุณจอนนี่ ดึงเด็กหนุ่ม 6 คนมาจาก Skate boy (แบ็คอัพ 光GENJI) ในปี 1988 ฟอร์มมาเป็น SMAP เริ่มต้นด้วยสมาชิก 6 คน หลังจากฝึกฝน ด้านต่างๆ ทั้งการร้องการเต้น รวมถึงเล่นละคร ร่วมเป็นพิธีกรในหลายรายการ จนมีฝีมือ ที่เป็นที่พอใจแล้ว ในวันที่ 9/9/1991 ซิงเกิล Can't Stop ! ! –Loving- จึงได้วางแผง โดยขึ้นอันดับ 2 โอเรกอนชาร์ต และทำยอดขายรวมได้ 150,440 แผ่น หลังจากนั้น SMAP ก็ออกผลงานอย่างต่อเนื่อง และได้รับการตอบรับของแฟนๆตลอดมา จนวันนี้มีซิงเกิลออกมาแล้ว 41 แผ่น อัลบั้ม 17 ชุด และสร้างสถิติใหม่ๆให้กับวงการเพลงญี่ปุ่นอย่างต่อเนื่อง ตลอด 15 ปี ที่อยู่ในวงการมา และมีรายการเป็นของตัวเอง รายการแรก คือ I Love SMAP และต่อมาในปี 1996 ก็มีรายการชื่อว่า “SMAPXSMAP” โดยมีคำเรียกรายการว่า SmaSma เป็นรายการที่มีเรตติ้งติดอันดับต้นๆ มีคนติดตามดู ทุกวันจันทร์ เวลา 22:00 ~22:54 ทางสถานีฟูจิ 
รายการจะมีช่วงประจำ 3 ช่วงหลัก คือ 1.Bistro SMAP โดยสมาชิกของวง จะแบ่งออกเป็น 2ฝ่าย ทำอาหารแข่งกัน ตามที่แขกรับเชิญตั้งโจทย์ให้ และตัดสินว่าเลือกอาหารจานไหนที่แขกชอบ และ ช่วง Skit ที่สมาชิก จะล้อ โฆษณา ละคร หรือสร้างคาแรกเตอร์ ต่าง ๆ ออกมาในลักษณะของละครสั้น ๆ ช่วงสุดท้าย คือ SMAP Song โดยจะมีทั้งร้องเพลง ร่วมกับแขกรับเชิญ และร้องเพลง ของตนเอง หรือให้แฟน ๆ รายการสามารถโหวตเพลงที่จะร้องได้ โดยผ่านทางเว็บไซต์ของรายการ จนถึงปัจจุบันรายการนี้ยังคงเป็นรายการที่มีผู้ชมสูงสุดติดอันดับทุกอาทิตย์ SMAP เจอวิกฤตของวง ครั้งใหญ่เมื่อ Katsuyuki Mori ขอลาออกจากวงเพื่อทำตามความฝันของตัวเอง ในการเป็นนักแข่งรถ ซึ่งเทป SMAPxSMAP โมริ อำลานั้น ทุกคนกลั้นน้ำตาของตัวเองไม่ได้ 
แต่เพื่อเพื่อนจะได้ทำตามความฝันของตัวเอง ทุกคนจึงเข้าใจ และ วง SMAP จึงเหลือเพียง 5 นับจากวันนั้น ในปี 2001 Inagaki Goro โดนพักงาน จากการขับรถเฉี่ยวตำรวจหญิงที่เข้ามาเขียนใบสั่ง ขณะจอดรถในที่ห้ามจอด ในเวลานั้น SMAP กำลังทัวร์คอนเสริ์ต Ura SMA กันอยู่ สมาชิกที่เหลือ ต้องจัดการแสดงใหม่ และเข้าทดแทนในส่วนของ Goro รวมถึงประคับประคองวงไปเพื่อรอวันที่ Goro กลับมา รวมถึงสัญลักษณ์ ชูนิ้ว 5 และ 6 เป็นตัวแทนบอกทุกคนถึงGoro จนถึงทุกวันนี้ เป็นเวลา 25 ปี SMAP สร้างผลงานออกมามาย และต่อเนื่อง คงเป็นสิ่งยืนยันได้ว่า ความสามารถของ SMAP ทั้ง 5 คน ไม่ได้ลดน้อยลงเลย
รายการพิเศษ.
รายการวิทยุ.
http://www.tfm.co.jp/what-s/index.html
คิงกิคิดส์

คิงกิคิดส์  เป็นวงคู่ญี่ปุ่นในสังกัดจอห์นนีและสหาย ถึงแม้ว่าสมาชิกในกลุ่มจะมีนามสกุลเดียวกัน สิ่งที่ทั้งคู่มีเหมือนกันคือทั้งคู่มาจากภูมิภาคคิงกิ คิงกิคิดส์ก่อตั้งขึ้นใน ค.ศ. 1993 และเปิดตัวอย่างเป็นทางการในวันที่ 21 กรกฎาคม ค.ศ. 1997 
คิงกิคิดส์ยังคงถือบันทึกสถิติโลกกินเนสส์ในซิงเกิลอันดับ 1 ติดต่อกันนานที่สุดนับตั้งแต่เปิดตัววง (43 ผลงาน) และซิงเกิลอันดับ 1 ในประเทศญี่ปุ่นรายปีติดต่อกันมากที่สุด (25 ปี, ค.ศ. 1997 - 2021)
โดโมโตะ สึโยชิ

โดโมโตะ สึโยชิ (เกิดวันที่ 10 เมษายน ค.ศ. 1979) เป็นไอดอล นักร้อง นักแต่งเพลง นักแสดง และพิธีกรโทรทัศน์ชาวญี่ปุ่น เขาเป็นสมาชิกคิงกิคิดส์ ซึ่งเป็นวงที่ครองสถิติซิงเกิลอันดับหนึ่งนานที่สุดนับตั้งแต่วันเปิดตัววงของบันทึกสถิติโลกกินเนสส์
โดโจ ซิตี้

โดโจ ซิตี้ หรือ โดโจ ซิตี้ คอร์ป.  เป็นค่ายเพลงในเครือเบเกอรี่มิวสิค ทำเพลงสำหรับผู้ฟังในตลาดกลุ่มวัยรุ่นตอนต้น เป็นเพลงแนวป็อป ค่ายเพลงโดโจ ซิตี้ ผลิตเพลงมากกว่า 80 เพลง จาก 6 ศิลปิน ทั้ง นีซ, ไทรอัมส์คิงดอม, เอช, ออย ช็อคกิ้งพิ้งค์ และ Mr.Sister มีเพลงดังอาทิ "ความลับ", "ผ้าเช็ดหน้า", "ไปพัก", "บีบมือ", "ไม่รู้", "สุดสัปดาห์", "ต่อให้ใครไม่รัก" และ "อาม่าดุ"
ประวัติ.
โดโจ ซิตี้ ก่อตั้งโดยทีมงานจากเบเกอรี่มิวสิค เพื่อสร้างคอนเท็นต์เพลงที่เป็นธุรกิจสืบเนื่องมาจากนิตยสาร "แคตช์" (Katch)
จุดเริ่มต้นนั้น เกิดขึ้นจากการที่สามศิลปินซึ่งเป็นผู้บริหารของเบเกอรี่มิวสิคคือ สุกี้ - กมล สุโกศล, บอย โกสิยพงษ์, และสมเกียรติ อริยะชัยพาณิชย์ ได้มองเห็นว่าสิ่งหนึ่งที่ยังขาดหายไปในตลาดเพลงของเมืองไทยนั้น คือเพลงสำหรับกลุ่มวัยรุ่นตอนต้นหรือที่เรียกกันว่ากลุ่ม Pre-Teen และ Early-Teenage นั่นเอง จึงเกิดความคิดที่อยากจะทำเพลงสำหรับกลุ่มคนฟังกลุ่มนี้ เพื่อให้พวกเค้าได้มีเพลงที่เป็นของพวกเค้า มีแนวเพลง ดนตรี และโดยเฉพาะเนื้อหาของเพลงที่ตรงกับวัยรุ่น จึงได้ตกลงกันเปิดค่ายเพลงโดโจ ซิตี้ ขึ้นเมื่อประมาณปี พ.ศ. 2541 โดยเริ่มจากการรวบรวมทีมงาน เช่น นักแต่งเพลง, Arrangers, Producers, Creative เป็นต้น โดยทีมนักแต่งเพลงใช้ชื่อว่า Team Darling ประกอบด้วย บอย โกสิยพงษ์, ปิยะ ศาสตรวาหา, ตรัย ภูมิรัตน, มณเฑียร แก้วกำเนิด, นภ พรชำนิ, จักรธร ขจรไชยกูล และ ไพรัช นรินทรางกูร สำหรับชื่อ โดโจ ซิตี้ นั้นมาจากชื่อนี้มาจากร้านอาหารโปรดของสุกี้ ที่ตั้งอยู่บนถนนเซนต์มาร์กในนครนิวยอร์ก สหรัฐอเมริกา
โดโจ ซิตี้มีศิลปินในสังกัด 11 คน แบ่งเป็น 4 กลุ่ม และ 2 ศิลปินเดี่ยว คือ นีซ คู่ดูโอ สองสาวคือ คิท กับ กิ ซึ่งเป็นศิลปินเบอร์แรกของโดโจ ซิตี้ จากนั้นคือคู่นักร้องสาวที่ประสบความสำเร็จที่สุดนั่นคือ โบ กับ จอยซ์ ในนาม ไทรอัมส์คิงดอม ศิลปินกลุ่มที่สามคือ วงผู้หญิง 3 คน ชื่อ เอช จากนั้น โดโจ ซิตี้ก็ได้มีโอกาสต้อนรับศิลปินเดี่ยวคนแรกคือ คริสติน ซึ่งย้ายมาจากเบเกอรี่มิวสิค และศิลปินเดี่ยวคนที่สอง คือ ออย วรรณศิริ และน้องสุดท้องของครอบครัว นั่นคือ สองสาวน้อย พิงค์ กับ ปุ๋ย ที่รักการร้องเพลงและเต้นรำเป็นชีวิตจิตใจ
รูปแบบ.
รูปแบบของงานจาก Dojo City นั้นจะมีจุดเด่นที่ชัดเจน และถือว่าแตกต่างจากที่อื่นๆ ในขณะนั้นอย่างมากคือ
ผ้าอนามัย

ผ้าอนามัย คือแผ่นที่ใช้ซับเลือดประจำเดือนและซับของเหลวตกขาวของสตรี ลักษณะใช้แล้วทิ้ง มีรูปแบบการใช้งานตามแต่ละประเภท ส่วนใหญ่ทำจากวัสดุที่มีความสามารถซึมซับของเหลวได้ดี มีความนุ่ม และห่อทับด้วยผ้าสำลี บางชนิดเพิ่มกลิ่นหอม เพื่อดับกลิ่นประจำเดือนด้วย
ในประเทศไทย ผ้าอนามัยถือว่าเป็นเครื่องสำอางควบคุมตามประกาศกระทรวงสาธารณสุข (ฉบับที่ 10) พ.ศ. 2535
เวลาใช้ผ้าอนามัยชนิดนี้จะต้องสอดเข้าช่องคลอด ผ้าอนามัยชนิดนี้พบเห็นได้ไม่บ่อยนัก เหมาะสำหรับใช้ในบางโอกาสเท่านั้น เช่น ใช้เมื่อแข่งขันว่ายน้ำ เป็นต้น จึงยังไม่ค่อยแพร่หลาย
ลอร่า มิเชล เคลลี่

ลอร่า มิเชล เคลลี่ (Laura Michelle Kelly) นักแสดง และนักดนตรีชาวอังกฤษ เกิดเมื่อปี ค.ศ. 1981 แต่เต็มไปด้วยพรสวรรค์ทั้งในด้านการร้องเพลงและการแสดง โดยก่อนหน้าที่ Laura จะเริ่มทำอัลบั้มเดี่ยวชุดแรกของตัวเอง เธอเคยเป็นแสดงนำในละครเพลงที่มีชื่อว่า ‘Mary Poppins’ ซึ่งเรียกได้ว่าประสบความสำเร็จเป็นอย่างมาก เพราะทำให้เธอได้รับรางวัล Best Actress สาขาละครเพลงจากงาน Olivier Awards ในปี 2005 มาแล้ว ในบทของ Mary Poppins นอกจากนี้เธอยังมีผลงานการแสดงละครเพลงอีกมากมาย ได้แก่ Beauty and the Beast, Whistle Down The Wind as Swallow (2000), Les Miserables, Mama Mia!, My Fair Lady และ Fiddler on The Roof เป็นต้น
ผลงานเพลงชุดแรกของ Laura กับค่ายเพลงสากลยักษ์ใหญ่ EMI Angel ซึ่งเมื่อซิงเกิลแรก ‘There Was A Time’ ออกอากาศไปไม่กี่อาทิตย์ ก็ได้ขึ้นชาร์ตเป็นเพลงเด่นประจำสัปดาห์ของทางสถานีวิทยุช่อง BBC 2 ทันที อัลบั้มเดี่ยวนี้ของเธอมีชื่อว่า ‘The Storm Inside’ เต็มไปด้วย 12 เพลงเพราะที่ฟังแล้วน่าทึ่งมากๆ เพราะเป็นการนำเอาเพลงเก่ากลับมาร้องคัฟเวอร์ใหม่ในสไตล์ของ Laura ด้วยน้ำเสียงคุณภาพ พร้อมเพลงใหม่อีก 6 เพลงที่เธอร่วมแต่งเนื้อเพลงในอัลบั้มนี้ด้วย ได้แก่ เพลง There Was A Time, Butterflies และ The Storm Inside นอกจากนี้เธอยังได้นักแต่งเพลงมือหนึ่งอีกหลายคนมาร่วมงานในอัลบั้มนี้อีกด้วย อาทิเช่น Jamie Cullum, Guy Chambers, Pete Vetesse, Felex Howard และ Neil Hannon ส่วนเพลงที่น่าจับตามองในอัลบั้มนี้ ได้แก่ เพลง Sweet Solution ที่แต่งโดย Jamie Cullum ซึ่งเขาบอกว่าได้แต่งเพลงนี้ให้กับ Laura เป็นพิเศษ
เดอะคูกส์

เดอะ คูคส์  เป็นวงดนตรี แนวอินดี้ จากเมืองไบรตัน, ประเทศอังกฤษ
ประกอบด้วย 4 หนุ่มมีสไตล์
Luke Pritchard - นักร้องนำ, กีตาร์ 
Hugh Harris - นักร้องนำ, นักร้องเสียงประสาน
Max Rafferty - เบส, นักร้องเสียงประสาน
Paul Garred - กลอง, percussion 
Callum Stones - มีส่วนร่วมทุกอย่าง 
พวกเขาเรียนอยู่ High School เดียวกัน เล่นดนตรีด้วยกัน จนมีโอกาสได้ออกอัลบั้มชุดแรก Inside In Inside Out
ซิงเกิลแรก “Eddie’s Gun” เข้าไปอยู่ใน Top 30 ชาร์ตเพลงฝั่งอังกฤษ เพียงอาทิตย์แรกที่ปล่อยซิงเกิลออกไป
เนื้อหาในเพลงเกี่ยวกับเรื่องราวความสัมพันธ์ต่างๆ อาทิ สิ่งที่น่าอายที่เกิดจากความสัมพันธ์ของหนุ่มสาว
พวกเขาไม่ระบุแนวดนตรีที่ชัดเจน เพราะดนตรีของ The Kooks ผสมผสานหลายแนว
ได้รับอิทธิพลจากวงอย่าง Blur, Supergrass, Bobby Womack และ The Clash
อู๊ด ยานนาวา

อู๊ด ยานนาวา มือกลองอิสระ ผู้ที่เผอิญค้นพบตัวเอง ได้ตั้งแต่เมื่อครั้งยังเรียนหนังสืออยู่ชั้นประถมศึกษาปีที่ 4 ในสมัยปี พ.ศ. 2509 ขณะเมื่อไปยืนชมวงดนตรีคณะ "เปรื่องเรืองเดช" ของทีมงานโชว์รถมอเตอร์ไซด์ไต่ถัง ซึ่งจะมาแสดงที่งานประจำปีของวัดยานนาวาในทุก ๆ ปี
จากอดีตที่ผ่านมา เขาได้เคยถูกขอให้เข้าร่วมวง ไปแทนมือกลองประจำคนเดิม ของทางวงดนตรี "Bangkok Connection" มาแล้วหนึ่งยุคสมัย ซึ่งก่อนหน้านั้นอีก เขาก็เคยได้รับโอกาสอันมีเกียรติ ให้ไปมีชื่อปรากฏอยู่ในปกเทปเพลงไทย ในประเภทเพลงเพื่อชีวิต โดยท่านสุรชัย จันทิมาธร เป็นผู้คิดตั้งชื่อให้ มาตั้งแต่สมัยปี พ.ศ. 2528 ในการได้โอกาสเข้าไปบันทึกเสียงกลองสด ในสตูดิโอ ให้กับวงดนตรีเพื่อชีวิต ซึ่งถือได้ว่า เป็นวงแรกของประเทศไทย อันมีชื่อวงว่า "คาราวาน" ในอัลบั้มที่มีชื่อว่า "1985" โดยการชักนำจาก เพื่อนสมัยครั้งที่เคยได้ร่วมเล่นดนตรีกลางคืนมาด้วยกัน นั่นก็คือ "ชัคกี้ ธัญญรัตน์" ผู้ที่เป็นเจ้าของฉายา "กีต้าร์เทพ" นั่นเอง
ผลงานเพลง.
เขาได้เคยมีโอกาส เข้าร่วมผลิตผลงานเพลง ภายในห้องบันทึกเสียง ให้กับเหล่าบรรดาศิลปินเพื่อชีวิตเมืองไทย ในยุคบุกเบิก มาค่อนข้างมาก อาทิเช่น สุรชัย จันทิมาธร, มงคล อุทก, พงษ์สิทธิ์ คำภีร์, ทองกราน ทานา, พงษ์เทพ กระโดนชำนาญ, วงดนตรีโฮป, นุภาพ สวันตรัจฉ์, วงดนตรีกะท้อน, อี๊ด ฟุตบาท, ตุ๊ แครี่ออน, ประทีป ขจัดพาล เป็นต้น ฯลฯ โดยเฉพาะอย่างยิ่ง มีโอกาสได้เข้าร่วมงาน เป็นนักดนตรี back up ให้กับวงคาราวาน มาโดยตลอด จนกระทั่ง วงคาราวานได้ประกาศ ขอพักวงชั่วคราว เป็นครั้งแรก เมื่อวงคาราวานมีอายุวงได้ครบ 15 ปี 
จากการนั้น เขาจึงได้เข้าร่วมกับ บรรดาลูกศิษย์ลูกหาของวงดนตรีคาราวาน แล้วช่วยกัน ก่อตั้งเป็นวงดนตรีขึ้น มีชื่อว่าซูซู โดยมี แอ๊ด คาราบาว ซึ่งเป็นทั้งโปรดิวเซอร์ และเป็นผู้ตั้งชื่อวงให้ โดยมีที่มาจากภาษายาวี จนกระทั่ง สามารถทำให้อู๊ด ยานนาวา ประสบโอกาสในการได้เป็น เจ้าของเสียงร้องกับบทเพลงที่ชื่อว่า "อ้อล้อ" เป็นครั้งแรกในชีวิต อีกทั้งยังได้ร่วมโปรดิวซ์กับทีมงานซูซู จนสามารถที่จะผลิตผลงานเพลง ให้ออกมาเป็นเพลงเพื่อชีวิต ที่มีสายเลือดใหม่ เน้นทางด้าน rhythm, harmony และ melody ซึ่งยังไม่เคยปรากฏออกมาได้ ในวงการเพลงเพื่อชีวิตของไทยมาก่อน ได้จำนวนถึง 4 อัลบั้มด้วยกัน ดังนี้
ต่อมาเมื่อเวลาล่วงเลยไป เขาได้ถูกชักชวนอีกครั้ง ให้เข้าร่วมงานกับ ทีมงานของทาง Prart Music Group
เท็ดดี้ ไกเกอร์

จอห์น ธีโอดอร์ เท็ดดี้ ไกเกอร์ ที่ 2  เป็นนักร้อง นักแต่งเพลง นักแสดงชาวอเมริกัน มีผลงานเพลงจากอัลบั้มแรกในชีวิตที่มีชื่อว่า “Underage Thinking” และยังมีผลงานแสดงจากละครโทรทัศน์เรื่อง "Love Monkey" ทางช่อง CBS ในอเมริกา นอกจากนี้เท็ดดี้ยังได้ขึ้นปกนิตยสารบิลล์บอร์ด ในฐานะศิลปินหน้าใหม่มาแรงของปี 2006 อีกด้วย
ประวัติ.
เท็ดดี้ ไกเกอร์ เกิดเมื่อวันที่ 16 กันยายน ปี ค.ศ. 1988 ที่บัฟฟาโลว์ นิวยอร์ก เขามีดวงตาสีฟ้าเป็นประกาย เพียงแค่ 8 ขวบ ก็มีความสามารถด้านดนตรี เขาเริ่มหัดเล่นกีต้าร์ และเปียโน รวมทั้งฝึกแต่งและเรียบเรียงเพลงด้วยตัวเอง
เท็ดดี้เริ่มเป็นที่รู้จักหลังชนะการประกวดดนตรีในระดับท้องถิ่น ซึ่งเขามอบเงินรางวัล 1,000 ดอลลาร์ เพื่อช่วยผู้ประสบภัยจากสึนามิ
เส้นทางการเป็นศิลปินก็เปิดกว้างขึ้นเมื่อเท็ดดี้ผ่านเข้ารอบสุดท้ายในการประกวดดนตรีระดับชาติในรายการ “In Search Of The New Partridge Family” ทางช่องโทรทัศน์ดนตรี VH1 ซึ่งทำให้เขาได้พบกับบิลลี่ มันน์ (โปรดิวเซอร์ชั้นนำที่เคยทำงานกับศิลปินใหญ่ๆ อย่าง สติง, พิงค์, เจสซิก้า และ แอชลี่ย์ ซิมพ์สัน มาแล้ว) ซึ่งมีส่วนสำคัญในการผลักดันเท็ดดี้เข้าสู่วงการดนตรี จนได้ออกอัลบั้มแรกในชีวิตที่มีชื่อว่า “Underage Thinking”
ในอัลบั้ม “Underage Thinking” ชุดนี้ เท็ดดี้ได้มีส่วนร่วมแต่งเพลงเกือบทั้งอัลบั้ม และยังทำหน้าที่เรียบเรียงดนตรีรวมทั้งเล่นเครื่องดนตรีต่าง ๆ ด้วยตัวเองอีกด้วย ไม่ว่าจะเป็นกีต้าร์ เปียโน เบส และกลอง
ลี ไรอัน

ลี ไรอัน  เป็นนักร้อง, นักแต่งเพลง และนักแสดงชาวอังกฤษ เขามีชื่อเสียงในฐานะสมาชิกวงบอยแบนด์อังกฤษ บลู
เขายังปรากฏตัวในละครใบ้ในช่วงหลายปีที่ผ่านมา บทบาทล่าสุดของเขาคือเจ้าชายที่ Darlington Hippodrome ในปี พ.ศ. 2560
ลี ไรอัน คืออดีตสมาชิกวง บลู วงพ็อพชื่อดังจากเกาะอังกฤษ เขาเป็นสมาชิกอายุน้อยที่สุดของวง แต่มีข่าวลงในหนังสือพิมพ์บ่อยที่สุดในฐานะ “หนุ่มฮ็อตขวัญใจสาวๆ” ตามที่สื่อมวลชนอังกฤษติดยี่ห้อให้เขา มีสาวที่เขาเคยเดทด้วยไม่น้อยกว่า 10 รายที่พยายามขายเรื่องของเขา (กับพวกเธอ) ให้หนังสือพิมพ์แทบลอยด์ (หนังสือกอสซิปดารา)
ผลงานเดี่ยว.
ลีเดินออกจากวงบลู เมื่อปีที่แล้ว ด้วยความตั้งใจที่จะทำอะไรที่มากไปกว่า “บอยแบนด์” ทั่วๆ ไป เขาเซ็นสัญญากับ Brightside Recordings สังกัดแผ่นเสียงของ Hugh Goldsmith ผู้ปั้นวง Blue โดย Hugh เลือกเขาเพียงคนเดียวจาก Blue เพื่อเข้าสังกัดนี้
อัลบั้มชุดแรกของ Lee ที่ชื่อชุดว่า Lee Ryan เป็น contemporary adult pop หรือ “เพลงพ็อพร่วมสมัย” ที่แฟนเก่าสมัย Blue จะได้สัมผัสเขาในพัฒนาการอีกขั้นหนึ่ง ส่วนแฟนใหม่ๆ จะได้ค้นพบอัจฉริยะภาพทางการร้องเพลงอันเหลือเชื่อของเขา
ทีมงานที่ Lee ได้ร่วมงานในอัลบั้มชุดนี้ คือ Neo โปรดิวเซอร์ของ Mario (เจ้าของเพลงฮิต ‘Let Me Love You’) และ นักแต่งเพลงชื่อดังชาวอังกฤษ Nigel Hoyle 
ต่อมา ลี ไรอัน ได้มีโอกาสพากย์เสียงตัวการ์ตูน An Elk ในภาพยนตร์แอนนิเมชั่น เรื่อง Ice Age 2 : The Melt down พร้อมกันนั้น เพลง Real Love ซิงเกิลที่ 2 ของ Lee ได้ถูกเลือกให้เป็นเพลง End Credit ในเวอร์ชันที่ ฉายทั่วยุโรปในขณะนี้ด้วย 
ในเดือน พฤษภาคม 2006 ลี ไรอันได้มาร่วมงาน เอ็มทีวี เอเชีย อวอร์ดส ที่กรุงเทพ ได้ร่วมร้องเพลงกับ ทาทา ยัง ในเพลง Endless Love
ข้อมูลอื่นๆ.
ด้วยความฮ็อตของ Lee ล่าสุดห้องเสื้อแบรนด์เนมระดับโลกอย่าง Dolce & Gabbana (โดลเช่ แอนด์ แก็บบาน่า) เซ็นสัญญากับเขาเป็นพรีเซนเตอร์และ Brand Ambrassador ด้วย
200

200 (สองร้อย) เป็นจำนวนธรรมชาติที่อยู่ถัดจาก 199 (หนึ่งร้อยเก้าสิบเก้า) และอยู่ก่อนหน้า 201 (สองร้อยเอ็ด)
ในทางคณิตศาสตร์.
200 เป็นจำนวนเกิน เนื่อง 265 ผลรวมกับตัวหาร มีมากกว่าตัวมันเอง
ตัวเลขนี้ปรากฏในลำดับปาโดวา โดยอยู่หลังจาก 86, 114 และ 151 (เป็นผลรวมของเลขสองตัวแรก)
200 เป็นเลขฐาน 10 ที่เล็กที่สุดที่ไม่สามารถเป็นจำนวนเฉพาะได้ นั่นคือ ไม่สามารถเปลี่ยนเป็นจำนวนเฉพาะได้โดยการเปลี่ยนหลักเพียงหลักเดียวเป็นหลักอื่น และยังเป็นจำนวนหรรษัด (Harshad number)
200 เป็นจำนวนอคิลลิส
สวาด

สวาด หรือภาษาถิ่นทางภาคใต้เรียกว่า หวาด หรือ ตามั้ด มะกาเลิง ชื่อวิทยาศาสตร์: "Caesalpinia bonduc" เป็นไม้เลื้อย พบทั่วไปในเขตร้อน ประเทศไทยพบมากตามป่าละเมาะใกล้ทะเล 
ลักษณะลำต้นและกิ่งก้านของเถาสวาดมีหนามแหลมอยู่ทั่วไป เลื้อยพันต้นไม้อื่นโดยใช้หนามช่วยประคอง ใบประกอบแบบขนนกสองชั้น ขนาดใหญ่ ยาว 30-50 ซม. มีดอกสีเหลือง เป็นช่อยาว 15-25 ซม. ออกดอกตรงกิ่งเหนือซอกใบขึ้นไปเล็กน้อย มีช่อเดี่ยวหรืออาจแตกแขนงบ้าง ก้านช่อยาวและมีหนาม ผลเป็นฝักรูปรี หรือขอบขนานแกมรูปรี มีขนยาวแหลมแข็งคล้ายหนามตามเปลือก แต่ละฝักมี 2 เมล็ด เมล็ดกลมเปลือกแข็ง เส้นผ่านศูนย์กลาง 1.5-2 ซม. สีเทาแกมเขียว ซึ่งเป็นสีที่เรียกกันว่าสีสวาด 
ใบสวาดมีสรรพคุณเป็นยาขับลม แก้จุกเสียด ผลใช้แก้กระษัย ยอดบดกรองเอาแต่น้ำ แก้ไข้ ถ่ายพยาธิ รากดองกับเหล้าขาวใช้แก้พยาธิ ในสมัยก่อน เด็ก ๆ นำมาใช้เล่นหมากเก็บ
อุเมะโบชิเด็งกะ

อุเมะโบชิเด็งกะ  เป็นการ์ตูนญี่ปุ่นผลงานของฟูจิโกะ ฟูจิโอะ ในปี พ.ศ. 2512 (ค.ศ. 1969)
เนื้อเรื่อง.
เจ้าชายลูกบ๊วยของนี้เป็นเรื่องเกี่ยวกับชาวดาวอุเมะ (บ๊วย ในภาษาญี่ปุ่น) ที่มีวิทยาการล้ำสมัยกว่ามนุษย์โลกมากนัก แต่มีอยู่วันหนึ่งดาวได้เกิดระเบิดและประชาชนก็ได้หนีออกจากดาวด้วยไหซึ่งเป็นพาหนะที่มีข้างในกว้างขวาง ทั้งพระราชา พระราชินี และเจ้าชายได้หนีมายังโลก ได้มาอาศัยอยู่กับครอบครัวเล็กแห่งหนึ่งในประเทศญี่ปุ่น
21 เอมอน

21 เอมอน (; โรมาจิ: "Nijuichi emon") เป็นการ์ตูนญี่ปุ่นผลงานของ ฟูจิโกะ เอฟ. ฟูจิโอะ แนว SF ซึ่งจัดทำทั้งรูปแบบ หนังสือการ์ตูน และ ภาพยนตร์การ์ตูน เรื่องราวเกี่ยวกับเด็กในยุคคริสต์ศตวรรษที่ 21
21 เอมอน เป็นทายาทรุ่นที่ 21 ลูกเจ้าของโรงแรมยุคอวกาศ ซึ่งเริ่มกิจการมาตั้งแต่สมัยเอโดะสืบทอดมาถึงรุ่นพ่อของเขา โดยโรงแรมอยู่ในสภาพง่อนแง่นใกล้เจ๊งแล้ว ซึ่งพ่อของเขาต้องการให้สืบทอดกิจการต่อ แต่ตัวของ 21เอมอนต้องการเป็นนักบินอวกาศจนวันหนึ่งเขาได้ไปท่องอวกาศกับเพื่อนอีก 2 คน คือ มองก้าสัตว์ต่างดาวที่สามมารถเทเลพอร์ท (Teleport) ได้กับ กองสึเกะ หุ่นยนต์ที่ชอบการขุดมัน
ในการ์ตูน โดราเอม่อน เล่มที่ 32 จาก 45 เล่ม ลิขสิทธิ์จำหน่ายโดย NED ชื่อตอนว่า " สร้างโรงแรมโทรม ๆ ใหม่ " มีการนำ โรงแรม จาก 21 เอมอน ไปเป็นสถานที่ดำเนินเรื่องของตอนนี้ด้วย โดยผู้จัดการโรงแรมคือ 19 เอมอน บรรพบุรุษของ 21 เอมอน 
แหล่งข้อมูลอื่น.
หนังสือการ์ตูน Fujiko Fujio ผู้วาด 21 เอม่อน ซึ่งวาดเรื่องอื่นๆอีกหลายเรื่อง
คิเตเร็ทสึ เจ้าหนูนักประดิษฐ์

คิเตเร็ทสึ เจ้าหนูนักประดิษฐ์ หรือชื่อในภาษาอังกฤษ Kiteretsu Encyclopedia (; โรมาจิ: "Kiteretsu Daihyakka") เป็นผลงานมังงะของฟูจิโกะ เอฟ. ฟูจิโอะ ต่อมาได้ถูกนำไปสร้างเป็นอนิเมะ เกม และละครโทรทัศน์
ในประเทศไทย คิเตเร็ทสึ เจ้าหนูนักประดิษฐ์ฉบับอนิเมะ เคยออกอากาศทางช่อง 5 ในปี พ.ศ. 2532 โดยใช้ชื่อภาษาไทยว่า "เออิชิสมองกล" ต่อมาทางช่อง 9 ก็นำมาออกอากาศทุกวันเสาร์-อาทิตย์ เมื่อปี พ.ศ. 2539 และวันพุธช่วงเย็น เมื่อปี พ.ศ. 2544 ในชื่อว่า "คิเทเรสึ เจ้าหนูนักประดิษฐ์" 
พ.ศ. 2551 ทีไอจีเอได้ผลิตวีซีดีออกจำหน่ายโดยใช้ชื่อ "คิเทเรสึ เจ้าหนูนักประดิษฐ์"
พ.ศ. 2562 ได้เปลี่ยนลิขสิทธิ์มาเป็นของ เด็กซ์ โดยรับชมในรูปแบบสตรีมมิ่งในแอปพลิเคชัน ไลน์ทีวี และในปัจจุบัน สามารถรับชมผ่านทาง Youtube ช่อง dexclub และแอปพลิเคชัน ฟลิกเซอร์
เนื้อเรื่อง.
เออิชิ เด็กหนุ่มผู้รักการประดิษฐ์เป็นชีวิตจิตใจจนได้รับฉายาว่า "คิเตเร็ทสึ" ได้ค้นพบตำราเก่าแก่ของ คิเตเร็ทสึไซ บรรพบุรุษนักประดิษฐ์ สิ่งประดิษฐ์ชิ้นแรกที่เขาได้ประดิษฐ์ขึ้นจากตำราของคิเตเร็ทสึไซคือหุ่นยนต์แสนรู้ ซึ่งได้ตั้งชื่อมันว่าโคโรสึเกะ เออิชิได้ประดิษฐ์สิ่งประดิษฐ์มากมายหลายอย่างจากตำราเล่มนี้ซึ่งนำพาไปสู่การผจญภัยมากมายอย่างที่ไม่เคยเจอมาก่อน
พระเจ้าบรมวงศ์เธอ กรมหลวงปราจิณกิติบดี

มหาอำมาตย์เอก มหาเสวกเอก พระเจ้าบรมวงศ์เธอ กรมหลวงปราจิณกิติบดี (27 พฤษภาคม พ.ศ. 2418 — 9 ธันวาคม พ.ศ. 2462) เป็นองคมนตรีและราชเลขาธิการในรัชสมัยพระบาทสมเด็จพระมงกุฎเกล้าเจ้าอยู่หัว ต้นราชสกุลประวิตร
พระประวัติ.
ประสูติ.
พระเจ้าบรมวงศ์เธอ กรมหลวงปราจิณกิติบดี มีพระนามเดิมว่า พระเจ้าลูกยาเธอ พระองค์เจ้าประวิตรวัฒโนดม เป็นพระราชบุตรลำดับที่ 15 ในพระบาทสมเด็จพระจุลจอมเกล้าเจ้าอยู่หัว อันประสูติแต่เจ้าจอมมารดาแช่ม ในรัชกาลที่ 5 ประสูติเมื่อวันพฤหัสบดี แรม 8 ค่ำ เดือน 6 ปีกุน สัปตศก จ.ศ 1237 ตรงกับวันที่ 27 พฤษภาคม พ.ศ. 2418
ผนวชครั้งที่ 1.
วันศุกร์ที่ 8 พฤษภาคม พ.ศ. 2428 ได้ทรงผนวชเป็นสามเณร ณ พระอุโบสถ วัดพระศรีรัตนศาสดาราม พร้อมด้วยพระเจ้าลูกยาเธออีก 3 พระองค์ โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ ผนวชแล้วประทับ ณ วัดบวรนิเวศราชวรวิหาร แล้วลาสิกขาบทในวันศุกร์ที่ 29 พฤษภาคม ศกนั้น
การศึกษา.
ทรงศึกษาวิชาภาษาไทยชั้นต้นที่สำนักพระยาศรีสุนทรโวหาร (น้อย อาจารยางกูร) และโรงเรียนพระตำหนักสวนกุหลาบ
กรมหลวงปราจิณกิติบดีเป็นพระราชโอรสกลุ่มแรก ในพระบาทสมเด็จพระจุลจอมเกล้าเจ้าอยู่หัว ที่ทรงไปศึกษาต่อในทวีปยุโรป เมื่อ พ.ศ. 2428 พร้อมกัน 4 พระองค์ คือ
พระเจ้าลูกยาเธอ พระองค์เจ้าประวิตรวัฒโนดม ทรงศึกษาด้านอักษรศาตร์ที่ประเทศอังกฤษและฝรั่งเศส
ผนวชครั้งที่ 2.
วันที่ 18 กรกฎาคม พ.ศ. 2442 ได้ทรงผนวชเป็นพระภิกษุ ณ พระอุโบสถ วัดพระศรีรัตนศาสดาราม พร้อมด้วยพระเจ้าลูกยาเธอ พระองค์เจ้ากิติยากรวรลักษณ์ และหม่อมเจ้าบุตรารัตนานพ โดยมีสมเด็จพระอริยวงศาคตญาณ (สา ปุสฺสเทโว) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วประทับ ณ วัดบวรนิเวศราชวรวิหาร ผนวชอยู่ 15 วันจึงลาผนวช
รับราชการ.
พระเจ้าลูกยาเธอ พระองค์เจ้าประวิตรวัฒโนดม ทรงเริ่มรับราชการในสำนักราชเลขาธิการ ทรงเป็นราชเลขานุการในพระองค์สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อครั้งทรงสำเร็จราชการแทนพระองค์ ในระหว่างการเสด็จประพาสยุโรป พ.ศ. 2440 และได้รับแต่งตั้งให้เป็นองคมนตรีในรัชกาลพระบาทสมเด็จพระมงกุฏเกล้าเจ้าอยู่หัว และได้เลื่อนเป็นพระเจ้าพี่ยาเธอ กรมหลวงปราจิณกิติบดี ทรงศักดินา 15,000
พระโอรส-ธิดา.
พระเจ้าบรมวงศ์เธอ กรมหลวงปราจิณกิติบดี เสกสมรสกับธิดา 2 คนของเจ้าพระยาสุรสีห์วิสิษฐศักดิ์ (เชย กัลยาณมิตร) เป็นต้นราชสกุล ประวิตร มีพระโอรสและพระธิดา 7 องค์
สิ้นพระชนม์.
พระเจ้าพี่ยาเธอ กรมหลวงปราจิณกิติบดี ประชวรพระวักกะพิการสิ้นพระชนม์ ณ พระตำหนักวังถนนลูกหลวง เมื่อวันที่ 9 ธันวาคม พ.ศ. 2462 เวลา 23.00 น. สิริพระชันษาได้ 44 ปี วันต่อมาเวลา 16.25 น. พระบาทสมเด็จพระมงกุฎเกล้าเจ้าอยู่หัวเสด็จฯ โดยรถยนต์พระที่นั่งมาพระราชทานน้ำสรงพระศพ เจ้าพนักงานเชิญพระศพลงลองใน ทรงสวมพระชฎาพระราชทานแล้ว เจ้าพนักงานตั้งพระลองบนพระแท่นแว่นฟ้าสองชั้น ประกอบพระโกศกุดั่นใหญ่ซึ่งพระราชทานเป็นกรณีพิเศษ ทรงทอดผ้าไตร 40 ไตร แล้วโปรดให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทอดผ้าขาว 80 พับ พระสงฆ์มีพระวรวงศ์เธอ กรมหมื่นชินวรสิริวัฒน์ เป็นประธานสวดสดับปกรณ์ พระพิธีธรรมสวดพระอภิธรรมเสร็จจึงเสด็จฯ กลับพระราชวังดุสิต เวลา 17.43 น. พระราชทานเพลิงพระศพเมื่อวันที่ 8 เมษายน พ.ศ. 2463 ณ พระเมรุ วัดเทพศิรินทราวาสราชวรวิหาร โดยทายาทได้อัญเชิญพระอัฐิของพระองค์รวมไปถึงเจ้าจอมมารดาแช่มพระโอรสและพระธิดาในสายราชสกุลประวิตรมาประดิษฐานไว้ ณ เจดีย์ วัดกัลยาณมิตรวรมหาวิหาร
พระเกียรติยศ.
พระอิสริยยศ.
ภายหลังสิ้นพระชนม์
ผะหมี

ผะหมี เป็นการละเล่นปริศนาคำทายอย่างหนึ่ง เดิมเข้าใจว่าเป็นการละเล่นในหมู่ชาวจีนมาก่อน ซึ่งถือเป็นการเล่นประลองปัญญาและฝึกสมองในหมู่นักปราชญ์และกวีชาวจีน นำมาเผยแพร่ในประเทศไทย คำว่า "ผะหมี" มาจากภาษาจีนแต้จิ๋ว "ผะ" (拍) แปลว่า "ตี" ส่วน "หมี" (謎/谜) แปลว่า "ปริศนา" ดังนั้นคำว่า "ผะหมี" จึงแปลว่า "การตีปริศนา" 
ภายหลังคนไทยได้นำมาประยุกต์ถามปริศนาแบบไทย เริ่มตั้งแต่สมัยรัชกาลที่ 5 โดยเจ้าฟ้ามหาวชิราวุธ (ฐานันดรศักดิ์ของรัชกาลที่ 6 ในขณะนั้น) ทรงพระราชนิพนธ์ปริศนาให้ข้าราชบริพารเป็นการภายในส่วนพระองค์ โดยปริศนาที่ใช้ถามจะเขียนด้วยคำประพันธ์ไทยเช่น โคลง ฉันท์ กาพย์ กลอน และคำตอบของปริศนา (หรือเรียกว่าธง) จะมีความสัมพันธ์กันในรูปแบบต่าง ๆ มีการเล่นอย่างแพร่หลายในกรุงเทพมหานคร และแพร่ไปยังจังหวัดต่าง ๆ เช่น ชลบุรี ราชบุรี สมุทรปราการ โดยในจังหวัดชลบุรีจะเรียกผะหมีว่า "โจ๊ก"
การทายปริศนา.
ปริศนาผะหมีมีหลายลักษณะดังนี้
โจ๊ก.
โจ๊กเป็นการละเล่นพื้นบ้านในบริเวณจังหวัดชลบุรี ระยอง สมุทรปราการ และฉะเชิงเทรา เป็นการตั้งปริศนาคำทายร้อยกรอง ที่พัฒนามาจากผะหมีและโคลงทาย โดยมีผู้ช่วยทำหน้าที่ช่วยแจกของรางวัลและปลดแผ่นปริศนา ผู้ช่วยนี้จะแต่งกายและทำท่าทางตลก เรียกว่าตัวโจ๊ก ส่วนกลุ่มผู้บอกปริศนาคำทายเรียกว่านายโจ๊ก การเล่นทายโจ๊ก นิยมเล่นในงานศพ หรือเป็นกิจกรรมยามดึกสำหรับเจ้าภาพและผู้อยู่เป็นเพื่อนศพ ปัจจุบัน การทายโจ๊กในงานศพลดลง แต่นำมาเล่นในงานบุญต่าง ๆ แทน เช่น งานบุญกลางบ้านของอำเภอพนัสนิคม งานประเพณีวิ่งควายและงานกาชาดประจำปีของจังหวัดชลบุรีเป็นต้น
คำหยาบ

คำหยาบคาย หรือ คำหยาบ หมายถึงคำที่สื่อถึงความไม่สุภาพ สื่อความความหมายในแง่ที่ไม่ดี หรือ ฟังไม่ไพเราะ ซึ่งรวมถึงคำที่สื่อเรื่องเพศ การด่าทอ การดูหมิ่น โดยมารยาททางสังคม การใช้คำหยาบเป็นเรื่องที่น่ารังเกียจ สำหรับภาษาไทยอาจระบุเนื้อหาของคำหยาบไม่เหมือนกันตามแต่ละระดับสังคมและภาษาของแต่ละท้องถิ่น การใช้คำหยาบขึ้นอยู่กับวาระและกลุ่มบุคคลที่สื่อสาร โดยในแต่ละยุคจะมีการถือเรื่องสแลงต่างกัน
คำต้องห้าม.
คำต้องห้าม หมายถึง คำศัพท์ที่ถือว่ากันว่าไม่สุภาพอย่างยิ่ง และไม่ควรพูด ในแต่ละสังคมและวัฒนธรรมมีคำต้องห้ามที่แตกต่างกันจากคำพูด และแม้ในสังคมที่มีความสัมพันธ์ใกล้ชิดกัน คำต้องห้ามของสังคมหนึ่ง อาจเป็นคำศัพท์พูดทั่วไปของอีกสังคมหนึ่งก็ได้
คำต้องห้ามมักจะมีความหมายเกี่ยวข้องกับเรื่องเพศ การขับถ่าย ความตาย สัตว์ต่างๆ หรือการสูญเสีย นอกจากนี้ยังมีคำศัพท์อื่น ๆ ที่นำมาใช้ด่าว่า หรือตำหนิอย่างรุนแรง ซึ่งโดยส่วนมากจะหมายถึงการนำมนุษย์ไปเทียบกับสิ่งสกปรก หรือสิ่งต่างๆที่น่ารังเกียจ เป็นต้น
วรนุช ภิรมย์ภักดี

วรนุช ภิรมย์ภักดี (สกุลเดิม: วงษ์สวรรค์; เกิด 24 กันยายน พ.ศ. 2523) ชื่อเล่น นุ่น เป็นนักแสดง นางแบบ และพิธีกรชาวไทย เริ่มเข้าสู่วงการบันเทิงโดยการชักชวนของ แก้ว พรีเมียร์ และแสดงละครเรื่องแรกคือ "ปอบผีฟ้า" ทางสถานีโทรทัศน์สีกองทัพบกช่อง 7 เมื่อปี พ.ศ. 2540 คู่กับ นุติ เขมะโยธิน
ประวัติ.
"นุ่น วรนุช ภิรมย์ภักดี" หรือ นุ่น วรนุช วงษ์สวรรค์ เกิดเมื่อวันที่ 24 กันยายน พ.ศ. 2523 เป็นบุตรสาวของ ปรีชา วงษ์สวรรค์ กับ ระเบียบ วงษ์สวรรค์ เป็นบุตรคนที่ 3 ในจำนวนพี่น้อง 5 คน จบการศึกษาจาก วิทยาลัยนาฏศิลป และศึกษาต่อระดับอุดมศึกษาที่ คณะวิทยาการจัดการ มหาวิทยาลัยสวนดุสิต สาขานิเทศศาสตร์
นุ่น วรนุช เข้าสู่วงการบันเทิงจากการชักชวนของ "แก้ว พรีเมียร์" และได้แสดงละครเรื่องแรกกับทางช่อง 7 ในปี พ.ศ. 2540 เรื่อง "ปอบผีฟ้า" รับบท "ม่านไหม" คู่กับ "นุติ เขมะโยธิน" ในฐานะนางเอกใหม่ช่อง 7 แต่ก็ยังไม่เป็นที่รู้จักจนกระทั่งปี พ.ศ. 2547 นุ่น วรนุช เริ่มมีชื่อเสียงโด่งดังจากการรับบท "ดาวนิล ปวงคำ / ดาวนิล ประดับเดือนเด่น" ในละครเรื่อง "แม่อายสะอื้น" คู่กับ "วีรภาพ สุภาพไพบูลย์" และหลังจากที่หมดสัญญากับทางช่อง 7 ในปี พ.ศ. 2554 นุ่น วรนุช ได้ผันตัวมาเป็นนักแสดงอิสระเต็มตัว และได้รับงานแสดงละครเรื่อง "ทองเนื้อเก้า" กับทางช่อง 3 ในบท "ลำยอง" โดยบทบาทนี้ก็ได้ทำให้ นุ่น วรนุช โด่งดังเป็นพลุแตก
ครอบครัว.
สถานภาพครอบครัวปัจจุบันสมรสแล้ว กับปิติ ภิรมย์ภักดี ทายาทของบริษัท บุญรอดบริวเวอรี่ จำกัด โดยมีพิธีมงคลสมรสเมื่อ วันศุกร์ ที่ 14 พฤษภาคม พ.ศ. 2553 ยังไม่มีบุตรด้วยกัน
ผลงาน.
ละครโทรทัศน์ / ซีรีส์ / ซิทคอม.
หมายเหตุ : นุ่น-วรนุช ใช้นามสกุล ภิรมย์ภักดี ครั้งแรกในละคร "เงาหัวใจ"
เพศวิทยา

เพศศาสตร์ หรือ เพศวิทยา เป็นสหสาขาวิชาประกอบด้วยจิตวิทยา แพทยศาสตร์ สังคมศาสตร์ และเพศศึกษา 
เพศศาสตร์จะมีเนื้อหาเชิงสังคมและจิตวิทยามาก ตัวอย่างเช่น การให้คำปรึกษาทางด้านเพศ ปัญหาเสื่อมสมรรถภาพทางเพศ ปัญหาผู้หญิงที่ถูกข่มขืน ผู้หญิงที่ถูกทารุณกรรมทางเพศ โดยผู้ที่เรียนสาขานี้ต้องผ่านการคัดเลือก วิชาชีววิทยา, สถิติ, คุณธรรมและจริยธรรม, การให้การปรึกษาเชิงจิตวิทยา และทัศนคติทางด้านเพศศาสตร์
ในประเทศไทยมีการสอนสาขาวิชานี้ในระดับปริญญาโท ที่จุฬาลงกรณ์มหาวิทยาลัย
วีเอชวัน

วีเอชวัน (VH1) ย่อมาจาก Video Hits One เป็นสถานีโทรทัศน์ทางดนตรีอเมริกัน เริ่มออกอากาศ ตั้งแต่ วันที่ 1 มกราคม ค.ศ. 1985 ครั้งแรกในอเมริกา
เดิมเจ้าของเป็น Warner-Amex Satellite Entertainment ตอนนี้เจ้าของคือ เอ็มทีวี 
วีเอชวัน เป็นช่องเครือลูกของ เอ็มทีวี เน็ตเวิร์ก ซึ่งเป็นของ บ. Viacom
วีเอชวันในช่วงแรกเน้นเปิดเพลงฮิต เพลงแนว Easy-listening เช่น เอลตัน จอห์น, ไดอาน่า รอสส์,บิลลี่ โจเอล เป็นต้น โดยเน้นกลุ่มผู้ดู อายุ ตั้งแต่ 18-35 ปี
วีเอชวัน ประเทศไทย.
เป็นสถานีโทรทัศน์ทางดนตรี 24 ชั่วโมง ที่เน้นกลุ่มผู้ดู อายุ ตั้งแต่ 25-44 ปี โดยเปิดเพลงสากล 100 %
เปิดตัว อย่างเป็นทางการเมื่อวันที่ 11 สิงหาคม ค.ศ. 2003
โดยเดิม เริ่มแรกได้ออกอากาศทางยูบีซี ช่อง 50 แล้วย้ายมาออกอากาศทางยูบีซี ช่อง 33 
เปิดเพลงเก่าที่หาดูยาก ควบคู่กับเพลงใหม่ล่าสุด และ รายการสารคดีเกี่ยวกับเพลง เอ็นเตอร์เทนเมนต์ และเรื่องซุบซิบดาราต่างประเทศ มีรายการเป็นที่นิยมอย่าง VH1 All Access และ VH1 Fabulous Life เป็นต้น
วีเอชวันไทยแลนด์ ประกาศย้ายการออกอากาศในไทยวันที่ 1 พฤศจิกายน 2549 จากเคเบิลทีวี ช่องยูบีซีไปแพร่ภาพทางทีวีดาวเทียม ดีทีเอช และเคเบิลท้องถิ่น โดยเริ่มเปิดเพลงไทยบ้าง แต่ก็ยังคงเน้นเปิดเพลงสากลเป็นหลัก
ล่าสุดวีเอ็ชวันไทยแลนด์ ได้ยุติการออกอากาศจากสไมล์ทีวี เน็ตเวิร์ค หลังจากเอ็มทีวีไทยแลนด์ได้กลับมาออกอากาศทางทรูวิชั่นส์ เมื่อวันที่ 16 พฤษภาคม พ.ศ. 2551
โครงกระดูกภายนอก

โครงกระดูกภายนอก  โดยปกติแล้วสิ่งมีชีวิตระดับสูงจะมีโครงร่างค้ำจุน ไม่ว่าจะเป็นภายในแบบมนุษย์หรือภายนอก สำหรับโครงกระดูกภายนอกนั้น เราสามารถมองเห็นได้ โดยไม่ต้องใช้อุปกรณ์ใดๆ โดยทั่วไปจะทำหน้าที่เป็นโครงร่างของร่างกาย และให้ความแข็งแรง ป้องกันอันตรายจากภายนอก สิ่งมีชีวิตที่มีลักษณะเช่นนี้ ได้แก่ สัตว์ในกลุ่ม Arthropods (เช่น แมงมุม กุ้ง แมลงต่างๆ เป็นต้น) รวมถึงสัตว์น้ำ เช่น หอยต่างๆ
วิมัยบัตร

วิมัยบัตร  เป็นบัตรที่สามารถใช้แลกเป็นแสตมป์ค่าจดหมายไปต่างประเทศหนักไม่เกิน 20 กรัม วิมัยบัตรสามารถหาซื้อและแลกเป็นแสตมป์ได้จากไปรษณีย์ที่เป็นสมาชิกสหภาพสากลไปรษณีย์ทั่วโลก
จุดประสงค์การใช้วิมัยบัตรคือ การส่งจดหมายไปยังผู้รับต่างประเทศพร้อมทั้งค่าส่งกลับ ซึ่งถ้าหากเป็นจดหมายในประเทศก็เพียงสอด แสตมป์ หรือซองเปล่าติดแสตมป์ไปพร้อมกับจดหมาย แต่กรณีจดหมายต่างประเทศ การหาซื้อแสตมป์ของประเทศผู้รับปลายทางจะไม่สะดวก จึงใช้วิธีซื้อวิมัยบัตรและสอดไปพร้อมกับจดหมาย ผู้รับปลายทางก็สามารถนำวิมัยบัตรไปแลกเป็นแสตมป์ได้ที่ที่ทำการไปรษณีย์เพื่อติดบนจดหมายตอบกลับ
วิมัยบัตรมีประโยชน์หลายด้าน
วิมัยบัตรควบคุมโดยสหภาพไปรษณีย์สากล ยังมีหน่วยงานอื่นที่ออกในลักษณะเดียวกับวิมัยบัตรแต่ใช้ในวงแคบกว่า เช่น Arab Postal Union ในกลุ่มประเทศอาหรับ
ฟรันซิสโก ฟรังโก

ฟรันซิสโก ฟรังโก บาอามอนเด  (ชื่อเกิด ฟรันซิสโก เปาลิโน เอร์เมเนฆิลโด เตโอดูโล ฟรังโก บาอามอนเด,) (4 ธันวาคม พ.ศ. 2435 - 20 พฤศจิกายน พ.ศ. 2518) เป็นนายทหารชาวสเปนผู้นำพากลุ่มแห่งชาติโค่นล้มสาธารณรัฐสเปนที่ 2 ในช่วงสงครามกลางเมืองสเปน และปกครองสเปนช่วงปี พ.ศ. 2482-2518 ในฐานะผู้เผด็จการโดยการตำแหน่ง"เกาดีโญ" (Caudillo) ประวัติศาสตร์สเปนในช่วงเวลานี้ตั้งแต่ชัยชนะของฝ่ายชาตินิยมจนถึงการเสียชีวิตของฟรังโก เป็นที่รู้จักกันทั่วไปในชื่อสเปนภายใต้การนำของฟรังโกหรือที่เรียกว่าระบอบเผด็จการฟรังโก
เกิดที่เมืองเอลเฟร์โรล แคว้นกาลิเซีย ทางภาคตะวันตกเฉียงเหนือของประเทศสเปน จบการศึกษาจากโรงเรียนนายร้อยโตเลโดในปี พ.ศ. 2453 ได้รับประสบการณ์ในการรบเป็นอย่างมากในสงครามโมร็อกโก และได้เป็นนายพลที่หนุ่มที่สุดของประเทศสเปนเมื่อปี พ.ศ. 2469 ระหว่างสมัยสาธารณรัฐสเปนที่ 2 (พ.ศ. 2474-2479) ฟรังโกได้เป็นผู้นำทำการปราบปรามกบฏชาวเหมืองอัสตูรีอัส และในปี พ.ศ. ได้รับการแต่งตั้งเป็นหัวหน้าคณะเสนาธิการทหาร
ในปี พ.ศ. 2479 ฟรังโกได้เข้าร่วมสมรู้ร่วมคิดกับฝ่ายกบฏเพื่อต่อต้านรัฐบาล (เลือกตั้งเมื่อ พ.ศ. 2479) และลงมือก่อการกบฏเมื่อวันที่ 17-18 กรกฎาคมซึ่งได้กลายเป็นชนวนสงครามกลางเมืองสเปน (พ.ศ. 2479-2482) ความเป็นผู้นำของฟรังโกในกองทัพแอฟริกาที่สำคัญยิ่งและความใกล้ชิดสนิทสนมกับอิตาลีและเยอรมนีซึ่งเข้าข้างฝ่ายกบฏ ทำให้ฟรังโกกลายเป็นนายพลผู้บัญชาการกองกำลังฝ่ายกบฏและเป็นประมุขประเทศของคณะรักชาติ ระหว่างเดือนตุลาคม 2479 - เมษายน 2482 ฟรังโกได้เป็นผู้นำคณะชาติสู่ชัยชนะ และนับแต่นั้นมาก็ได้วางรากฐานระบอบเผด็จการที่ยั่งยืนมาจนถึงวันสิ้นชีวิต 
ในระหว่างสงครามโลกครั้งที่ 2 ระยะแรกฟรังโกยืนอยู่ข้างเยอรมนีและอิตาลีในลักษณะผู้ไม่เข้าร่วมประกาศสงครามมากว่าการเป็นประเทศไม่ฝักใฝ่ฝ่ายใด แต่อย่างไรก็ดี ในปี พ.ศ. 2486 ฟรังโกได้ปรับเปลี่ยนนโยบาย นำเอาสเปนออกจากการเกี่ยวข้องกับฝ่ายอักษะได้อย่างชาญฉลาด ระหว่าง พ.ศ. 2492-2502 การต่อต้านคอมมิวนิสต์ของฟรังโกทำให้สเปนสามารถเชื่อมสัมพันธไมตรีได้เป็นอย่างดีกับฝ่ายอำนาจตะวันตก
ด้วยวิสัยทัศน์ที่มองไกล ในปี พ.ศ. 2512 จอมพลฟรังโกได้ประกาศให้เป็นที่ทราบโดยทั่วกันว่า หากตนสิ้นชีวิตไปแล้ว ขอให้มีการสถาปนาระบอบกษัตริย์ขึ้นมาใหม่โดยให้มีการปราบดาภิเษก "เจ้าชายฆวน การ์โลส" พระราชนัดดาของกษัตริย์องค์สุดท้ายขึ้นครองราชย์เป็นพระมหากษัตริย์สเปนสืบต่อไป ภายในระยะเวลาเพียง 2 ปี หลังท่านได้ถึงแก่อสัญกรรมนั้น ความเป็นเผด็จการของสเปนได้หายไปอย่างที่อาจเรียกได้เกือบไม่มีร่องรอยให้เห็น
ฮิเดอากิ ทากิซาวะ

ฮิเดอากิ ทากิซาวะ (; โรมาจิ: "Takizawa Hideaki"; เกิด 29 มีนาคม พ.ศ. 2525) มีชื่อเรียกอีกชื่อหนึ่งว่า Tackey (タッキー) เป็นโปรดิวเซอร์บันทึกเสียงชาวญี่ปุ่นและอดีตนักร้องและนักแสดง ในปี ค.ศ. 2002 เขาเดบิวต์ร่วมกับ ซึบาสะ อิมาอิ ในชื่อวง ทักกี & สึบะซะ ภายใต้ค่ายเพลงเอเว็กซ์กรุป
ในปี ค.ศ. 2018 ทากิซาวะเกษียณจากวงการบันเทิงและกลายเป็นผู้ก่อตั้งและประธานของ Johnny's Island ซึ่งเป็นแผนกย่อยของ จอห์นนีและสหาย ในปี ค.ศ. 2019 เขาได้รับตำแหน่งรองประธานของจอห์นนีและสหาย
ทักกีเป็นน้องคนสุดท้องในพี่น้องทั้งหมด 5คน เขาได้รับแรงบันดาลใจจาก kinki kids และเข้าร่วมใน จอห์นนี่ (Johnny & Associates) ในเดือนเมษายน ปี1995 ขณะนั้นเขามีอายุเพียง 13ปี ในปีเดียวกัน เขาได้รับบทในภาพยนตร์เรื่อง Mokuyou no Kaidan รับบทเป็น Akaboshi Noboro เขาเล่นละครมาเรื่อยๆและมาโด่งดังอย่างมากในปี 1999 ในบทของKurosawa Hikaru นักเรียนมัธยมปลาย ซึ่งตกหลุมรักกับครูประจำชั้นซึ่งรับบทโดย Nanako Matsushima ในเรื่อง Majo no Jouken ซึ่งเป็นเรื่องแรกที่เขาได้รับบทนำ และได้รับคำวิจารณ์ในทางที่ดี